<classify> Klabu ya Soka ya Manispaa ya Kinondoni, KMC imeendeleza mkakati wao wa kuhakikisha inabakisha wachezaji wao muhiu baada ya leo hii kumpa kandarasi mpya ya miaka mitatu mchezaji wao Cliff Buyoya. Kwa mujibu wa Ofisa Habari wa klabu hiyo, Anwar Binde mpango mkubwa uliopo kwa sasa ni kukisuka kikosi kipya cha ushindani. Mchezaji wetu Cliff Buyoya ataendelea kuitumikia KMC, tumemuongezea kandarasi ya miaka mitatu hivyo atadumu mpaka mwaka 2022, amesema. Wachezaji wengine ambao tayari wameongeza mkataba ndani ya KMC ni pamoja na Salum Ilanfya na Hassan Kabunda wote pini zao ni miaka mitatu. Wakiwa na msimu mmoja tu katika Ligi Kuu Soka Tanzania Bara, KMC wamefanikiwa kuleta ushindani mkubwa kwenye ligi na kufanikiwa kumaliza katika nafasi ya nne, nyuma ya Simba, Yanga na Azam. Msimu ujao KMC watawaiwakilisha Tanzania katika Kombe la Shirikisho Barani Afrika kufuatia Shirikisho la Soka Afrika CAF kuongeza idadi ya timu zitakazoshiriki kwenye michuano hiyo kufikia nne baada ya Tanzania kuongeza pointi katika ngazi ya vilabu kutokana na Simba kufanya vizuri.  <topic>: michezo 